ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ

 19/2/2015

 ΔΕΛΤΙΟ ΤΥΠΟΥ

 **Συνάντηση Προέδρου ΔΣΑ με Υπουργό Δικαιοσύνης**

Ο Πρόεδρος του Δικηγορικού Συλλόγου της Αθήνας και της Ολομέλειας των Δικηγορικών Συλλόγων Ελλάδος, **Βασίλης Αλεξανδρής**, συναντήθηκε σήμερα στο Υπουργείο Δικαιοσύνης, Διαφάνειας και Ανθρωπίνων Δικαιωμάτων, με τον νέο Υπουργό **Νίκο Παρασκευόπουλο**.

Κατά την διάρκεια της συζήτησης έγινε μια πρώτη ουσιαστική ανταλλαγή απόψεων για τα σοβαρά προβλήματα του Δικηγορικού σώματος και της Δικαιοσύνης στα οποία αναφέρθηκε ο κ. **Αλεξανδρής.**

Στο πλαίσιο αυτό, ο Υπουργός αποδέχθηκε πρόσκληση του Προέδρου του Δ.Σ.Α να επισκεφθεί τον Σύλλογο. Η επίσκεψη του Υπουργού Δικαιοσύνης στον Δικηγορικό Σύλλογο της Αθήνας θα πραγματοποιηθεί την ερχόμενη Τετάρτη, 25 Φεβρουαρίου 2015, στις 12 το μεσημέρι.